་ནོར་བུའི་ཐེམ་སྐས་ཞེས་བྱ་བ་བཞུགས་སོ།།
595

སྒྲུབ་ཐབས་ཀུན་བཏུས་
།ཨོཾ་སྭ་སྟི། །གང་མཚན་བྱམས་པའི་བདུད་རྩིས་ཡིད་ཅན་ཀུན། །དབུགས་འབྱིན་མགོན་པོ་མཆོག་ལ་གུས་བཏུད་ནས། །དགའ་ལྡན་ཆོས་ཀྱི་འདུན་སར་བགྲོད་པའི་ལམ། །ཡིད་
འཕྲོག་ནོར་བུའི་ཐེམ་སྐས་དེང་འདིར་བསྐྲུན། །དེ་ལ་གྲུབ་པ་བརྙེས་པའི་པཎྜི་ཏ་ཆེན་པོ་བི་ཁྱཱ་ཏ་དེ་བ་ལ་རྗེ་བཙུན་བྱམས་པས་དངོས་སུ་གནང་། དེ་ལ་ཁ་ཆེའི་པཎྜི་ཏ་ཆེན་པོ་ཤཱཀྱ་ཤྲཱི་བྷ་དྲས་གསན་ཅིང་ཐུགས་
ཉམས་སུ་བཞེས་ཏེ། ཁྲོ་ཕུ་ལོ་ཙཱ་བ་གནུབས་བྱམས་པའྀ་དཔལ་ལ་སྩལ་བའི་དགའ་ལྡན་དུ་སེམས་བསྐྱེད་པའི་ཆོ་གའི་རིམ་པ་ཁྱད་པར་དུ་འཕགས་པ་ཉམས་སུ་ལེན་པར་འདོད་པས་ལག་ཏུ་བླང་བའི་རིམ་པ་ལ་
གཉིས༑ ལས་སུ་བྱ་བ་དང་། སྨོན་ལམ་གདབ་པའོ། །དང་པོ་ནི། གཞུང་ལས། ལས་སུ་བྱ་བ་ནི་རྟེན་བྱིན་རླབས་ཅན་དགོད། མཆོད་པ་ཅི་འབྱོར་དབུལ། སྦྱིན་པ། ཚུལ་ཁྲིམས། སྒོམ་པ་གསུམ་པོ་སྣ་
596

ות
གཉིས་
།ཚང་བ་རེ་ཅིས་ཀྱང་བྱེད་དགོས་ཏེ། སྦྱིན་པ་ནི་བཟའ་བཏུང་ཁབ་སྐུད་ལ་སོགས་གང་འབྱོར་བྱ་བའོ། །ཚུལ་ཁྲིམས་ནི་བསྙེན་གནས་ཞག་འགའ་བསྲུང་བ་ལ་སོགས་པའོ། །སྒོམ་
པའང་ཐུན་མོང་གི་སྒོམ་པ་དང་། ཐུན་མོང་མ་ཡིན་པའི་སྒོམ་པ་ལ་གཉིས་ལས། དང་པོ་ནི། ངོ་བོ་རང་སེམས་གཉུག་མ་བསྒོམ་པའོ། །ཐུན་མོང་མ་ཡིན་པའི་སྒོམ་པ་ནི། མདོ་སྡེ་རྒྱན་ལས། གང་ཕྱིར་
བྱམས་པ་དེ་ཕྱིར་ཁོང་ཁྲོ་འགལ། །ཞེས་པ་ལ་སོགས་པ་དྲན་པས་བྱམས་ཆོས་ཁྱད་པར་དུ་བསྒོམ་ཞིང་། དེའི་མི་མཐུན་ཕྱོགས་སྤོང་བའོ། །ཞེས་གསུངས་པ་ལྟར་ལག་ཏུ་བླང་བ་སྔོན་དུ་འགྲོ་བས། གཉིས་པ་
སྨོན་ལམ་གདབ་པའི་ཆོ་ག་ལ་གསུམ། སྦྱོར་བ། དངོས་གཞི། རྗེས་སོ། དང་པོ་ནི། གནས་གཙང་ཞིང་དབེན་ལ་ཡིད་དང་མཐུན་པར་ཕྱག་དར་བྱ་ཞིང་། དྲི་བཟང་གི་ཆུས་ཆག་ཆག་གདབ། གུང་དུ་
597

སྒྲུབ་ཐབས་ཀུན་བཏུས་
མགོན་པོ་མ་ཕམ་པའི་སྣང་བརྙན་གཙོ་བོར་གྱུར་པའི་སྐུ་གསུང་ཐུགས་ཀྱི་རྟེན་དགྲམ། མཆོད་པ་གཡོ་མེད་པས་བཙལ་ལ། ཆུ་གཉིས་སྔོན་འགྲོའི་ཉེར་སྤྱོད་སྤྱི་དང་། ཁྱད་པར་མེ་ཏོག བདུག་སྤོས། མར་
མེ༑ ཞལ་ཟས་སོགས་ཀྱི་ཕྲེང་བ་ཚར་དུ་དངར་བར་བཤམ། རང་གི་མདུན་དུ་འབུད་དཀྲོལ་བརྡུང་གསུམ་གྱི་རོལ་མོའི་བྱེ་བྲག་དང་། ཁྲུས་ཆས། མཎྜལ་ལ་སོགས་པ་འདུ་བྱའོ། །གཉིས་པ་དངོས་གཞི་
ནི༑ སྟན་བདེ་བ་ལ་བསམ་གཏན་གྱི་སྤྱོད་ལམ་དང་ལྡན་པས་འཁོད་དེ་དགེ་སེམས་ཁྱད་པར་ཅན་གྱིས་མཚམས་སྦྱར་ཏེ། སྐྱབས་ཡུལ་ནམ་མཁའ་གང་བར་སད་པའི་སྤྱན་སྔར། འགྲོ་རྣམས་བསྒྲལ་འདོད་
བསམ་པ་ཡིས། །སངས་རྒྱས་ཆོས་དང་དགེ་འདུན་ལ། །བྱང་ཆུབ་སྙིང་པོར་མཆིས་ཀྱི་བར། །རྟག་པར་བདག་ནི་སྐྱབས་སུ་མཆི། །ཞེས་སྐྱབས་འགྲོ་ཅི་ནུས་དང་། ཤེས་རབ་སྙིང་བརྩེ་དང་བཅས་པའི། །
598

ות
যান্ডম
།བརྩོན་པས་སེམས་ཅན་དོན་དུ་བདག །སངས་རྒྱས་མདུན་དུ་གནས་བཅས་ཏེ། །རྫོགས་པའི་བྱང་ཆུབ་སེམས་བསྐྱེད་བགྱི། །ཞེས་པས་སེམས་བསྐྱེད། གནས་དང་མཆོད་པའི་
ཡོ་བྱད་ལ་དམིགས་ཏེ་སྨན་བླའི་མདོ་ཆོག་ནས་འབྱུང་བ་ལྟར་བྱིན་རླབས་བཞི་སྐོར་རྒྱས་པར་བྱ་བའམ། དེ་ཙམ་མི་ནུས་ན། དཀོན་མཆོག་གསུམ་གྱི་བདེན་པ་དང་། སངས་རྒྱས་དང་བྱང་ཆུབ་སེམས་དཔའ་
ཐམས་ཅད་ཀྱི་བྱིན་གྱིས་རླབས་དང་། ཚོགས་གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་། ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་དེང་འདིར་ཁོར་ཡུག་གི་ས་གཞི་
འདི་དག་བཅོམ་ལྡན་འདས་འོད་དཔག་མེད་ཀྱི་ཞིང་གི་བཀོད་པའི་ཡོན་ཏན་ཕུན་སུམ་ཚོགས་པའི་རྒྱན་ཐམས་ཅད་ཀྱིས་བརྒྱན་པ་མཛེས་ཤིང་ཡིད་དུ་འོང་བར་གྱུར་པའི་གཞིར། གཞལ་མེད་ཁང་རིན་པོ་ཆེ་སྣ་བདུན་
599

མཆོག་ཏུ་འབར་བ་བཀོད་པ་ལེགས་པས་མཛེས་ཤིང་ལྷུན་སྟུག་པ་ཡངས་ཤིང་རྒྱ་ཆེ་བའི་དབུས་སུ། རིན་པོ་ཆེ་སྣ་ཚོགས་ལས་གྲུབ་པའི་ཁྲི་སེང་གེ་ཆེན་པོ་བརྒྱད་ཀྱིས་བཏེག་པའི་སྟེང་དུ་པདྨ་དང་ཟླ་བའི་གདན། མཐའ་སྐོར་ཀུན་ཏུ་སེང་ཁྲི་པད་ཟླའི་གདན་
གྲངས་མེད་པ་དང་། ཕྱི་ནང་ཀུན་ཏུའང་ཆ་རིགས་དང་འཚམས་པར་ལྷ་དང་མིའི་ཡོ་བྱད་དམ་པ་ཞལ་ཟས་དང་། ན་བཟའ་དང་། རོལ་མོ་ལ་སོགས་པ་ཕུལ་དུ་ཕྱིན་པ་སྣ་ཚོགས་པ་ཕུང་པོ་གསུམ་པའི་མདོ་དང་། བཟང་པོ་སྤྱོད་པའི་སྨོན་ལམ་ལས་བྱུང་
བའི་མཆོད་པའི་སྤྲིན་རྒྱ་མཚོ་ཐམས་ཅད་ཀྱིས་རྒྱས་པར་གང་ཞིང་རྒྱན་བཀླུབས་པ་དང་ལྡན་པ་འབྱུང་བར་གྱུར་ཅིག ཐམས་ཅད་དུ་ཡང་ས་གཞི་དག །གསེག་མ་ལ་སོགས་མེད་པ་དང༌། །ལག་མཐིལ་ལྟར་མཉམ་བཻ་ཌཱརྻའི། །རང་བཞིན་འཇམ་པོར་
གནས་གྱུར་ཅིག །ཅེས་དང་། ན་མོ་བྷ་ག་ཝ་ཏེ། བཛྲ་སཱ་ར་པྲ་མརྡ་ནཻ། ཏ་ཐཱ་ག་ཏཱ་ཡ། ཨཻརྷ་ཏེ་སམྱཀྶཾ་བུདྡྷ་ཡ། ཏདྱ་ཐཱ། ཨོཾ་བཛྲ་བཛྲ། མ་ཧཱ་བཛྲ། མ་ཧཱ་ཏེ་ཛ་བཛྲ། མ་ཧཱ་བིདྱ་བཛྲ། མ་ཧཱ་བོ་དྷི་ཙིཏྟ་བཛྲ། མ་ཧཱ་བོ་དྷི་མཎྜོ་པ་སཾ་ཀྲ་མ་ཎ་
བཛྲ། སརྦ་ཀརྨ་ཨ་ཝ་ར་ཎ་བི་ཤོ་དྷ་ན་བཛྲ་སྭཱ་ཧཱ། ཞེས་མཆོད་པའི་སྤྲིན་གྱི་གཟུངས་ལན་གསུམ་དང་། སླར་ཡྀང་། དཀོན་མཆོག་གསུམ་གྱི་བདེན་པ་དང་། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱི་བྱིན་གྱིས་རླབས་དང་། ཚོགས་
གཉིས་ཡོངས་སུ་རྫོགས་པའི་མངའ་ཐང་ཆེན་པོ་དང་། ཆོས་ཀྱི་དབྱིངས་རྣམ་པར་དག་ཅིང་བསམ་གྱིས་མི་ཁྱབ་པའི་སྟོབས་ཀྱིས་དེ་དེ་བཞིན་དུ་གྱུར་ཅིག ཅེས་བདེན་པའི་སྟོབས་བརྗོད། དེ་ནས་འདུན་པ་རྩེ་གཅིག་པས་སྤོས་བཏུལ་ཞིང་སྙན་པའི་དབྱངས་
སྒྲུབ་ཐབས་ཀུན་བཏུས་

109
யி
ا
།དང་བཅས། མ་ལུས་སེམས་ཅན་ཀུན་གྱི་མགོན་གྱུར་ཅིང་། །བདུད་སྡེ་དཔུང་བཅས་མི་བཟད་འཇོམས་མཛད་ལྷ། །དངོས་རྣམས་མ་ལུས་ཇི་བཞིན་མཁྱེན་གྱུར་པའི། །བཅོམ་ལྡན་འཁོར་བཅས་གནས་འདིར་གཤེགས་སུ་
གསོལ༑ །བཅོམ་ལྡན་བསྐལ་པ་གྲངས་མེད་དུ་མ་རུ། །འགྲོ་ལ་བརྩེ་ཕྱིར་ཐུགས་རྗེས་རྣམ་སྦྱངས་ཤིང་། །སྨོན་ལམ་རྒྱ་ཆེན་དགོངས་པ་ཡོངས་རྫོགས་པའི། །ཁྱེད་བཞེད་འགྲོ་དོན་མཛད་དུས་འདིར་ལགས་ན། །དེ་ཕྱིར་ཆོས་དབྱིངས་ཕོ་བྲང་ལྷུན་གྲུབ
ནས༑ །རྫུ་འཕྲུལ་བྱིན་རླབས་སྣ་ཚོགས་སྟོན་མཛད་ཅིང་། །མཐའ་ཡས་སེམས་ཅན་ཚོགས་རྣམས་བསྒྲལ་བའི་ཕྱིར། །ཡང་དག་འཁོར་དང་བཅས་ཏེ་གཤེགས་སུ་གསོལ། །ཞེས་གསོལ་བ་བཏབ་པས། དགའ་ལྡན་ཡིད་དགའ་ཆོས་འཛིན་གྱི་ཕོ་བྲང་
ྋནས་དཔལ་རྒྱལ་བ་བྱམས་པ་མགོན་པོ་གསེར་མདོག་མཚན་དཔེ་ཡོངས་སུ་རྫོགས་པ། ཕྱག་གཡས་ཐུགས་ཀར་ཆོས་འཆད་དང་། གཡོན་མཉམ་གཞག་གི་ཚུལ་གྱིས་ཀླུ་ཤིང་གི་ཡལ་གའི་རྩ་བ་བཟུང་ཞིང་མེ་ཏོག་སྙན་གྱི་ཐད་ཀར་ཁ་བྱེ་བའི་སྟེང་ན་རིལ་
བ་སྤྱི་བླུགས་དང་བཅས་པ། རལ་པའི་ཅོད་པན་གྱི་ངོས་ལ་བསྟན་པའི་བདག་པོ་མཆོད་རྟེན་གྱི་རྣམ་པས་སྤྲས་པ། རི་དྭགས་ཀྱི་པགས་པས་ནུ་མ་གཡོན་པ་བཀབ་ཅིང་ཚངས་པའི་སྐུད་པ་འཆང་བ། དར་དང་རིན་པོ་ཆེའི་རྒྱན་ཐམས་ཅད་ཀྱིས་བརྒྱན་
པ༑ འཁོར་སངས་རྒྱས་དང་བྱང་ཆུབ་སེམས་དཔའ་ཉན་ཐོས་དགྲ་བཅོམ་པའི་ཚོགས་དཔག་ཏུ་མེད་པས་བསྐོར་བ་དེ་བཞིན་གཤེགས་པའི་རྫུ་འཕྲུལ་ཆེན་པོས་ནམ་མཁའི་ལམ་ནས་མངོན་སུམ་དུ་གཤེགས་པར་མོས་ཏེ། བཅོམ་ལྡན་འདིར་ནི་བྱོན་པ་

སྒྲུབ་ཐབས་ཀུན་བཏུས་
ལེགས༑ །བདག་ཅག་བསོད་ནམས་སྐལ་པར་ལྡན། །བདག་གི་མཆོད་ཡོན་བཞེས་ནས་ཀྱང་། །ཐུགས་ལ་དགོངས་ཤིང་གནང་བར་མཛོད། །ཅེས་འབྱོན་ལེགས་བྱ། ཁྲུས་གསོལ་བའི་ཐོག་མར་ཁྲུས་ཁང་བསྐྱེད་པ་ནི། ཁྲུས་ཀྱི་ཁང་པ་ཤིན་ཏུ་དྲི་ཞིམ་
པ༑ །ཤེལ་གྱི་ས་གཞི་གསལ་ཞིང་འཚེར་བ་བསྟར། །རིན་ཆེན་འབར་བའི་ཀ་བ་ཡིད་འོང་ལྡན། །མུ་ཏིག་འོད་ཆགས་བླ་རེ་བྲེས་པ་དེར། །ཁྲུས་གསོལ་བ་ནི། ཇི་ལྟར་བལྟམས་པ་ཙམ་གྱིས་ནི། །ལྷ་རྣམས་ཀྱིས་ནི་ཁྲུས་གསོལ་ལྟར། །ལྷ་ཡི་ཆུ་ནི་
དག་པ་ཡིས། །དེ་བཞིན་བདག་གིས་སྐུ་ཁྲུས་གསོལ། །རྒྱལ་བའི་སྐུ་གསུང་ཐུགས་ལ་ཉོན་མོངས་མི་མངའ་ཡང་། །སེམས་ཅན་ལུས་ངག་ཡིད་གསུམ་སྒྲིབ་པ་སྦྱང་སླད་དུ། །རྒྱལ་བའི་སྐུ་གསུང་ཐུགས་ལ་ཁྲུས་ཆབ་འདི་གསོལ་བས། །སེམས་ཅན་
ལུས་ངག་ཡིད་གསུམ་སྒྲིབ་པ་དག་གྱུར་ཅིག །ཅེས་དང་། སྤྲོ་ན། འདི་ནི་སྦྱིན་པའི་རང་བཞིན་ཆུ། །སེར་སྣའི་དྲི་མ་སྦྱོང་མཛད་པ། །གཏོང་བ་དྲི་ཡིས་ལེགས་བསྒོས་ཆུས། །ཁྲུས་ལེགས་མཛད་ལ་སྐུ་ཁྲུས་གསོལ། །ཞེས་སོགས་ཕར་ཕྱིན་དྲུག་གི་
ཚིགས་བཅད་ཀྱང་བརྗོད། སྐུ་ཕྱི་བ་ནི། དེ་དག་སྐུ་ལ་མཚུངས་པ་མེད་པའི་གོས། །གཙང་ལ་དྲི་རབ་བསྒོས་པས་སྐུ་ཕྱིའོ། །བྱུག་པ་འབུལ་བ་ནི། སྟོང་གསུམ་ཀུན་ཏུ་དྲི་ངད་ལྡང་བ་ཡི། །དྲི་མཆོག་རྣམས་ཀྱིས་ཐུབ་དབང་རྣམས་ཀྱི་སྐུ། །གསེར་
སྦྱངས་གཙོ་མ་བྱི་དོར་བྱས་པ་ལྟར། །འོད་ཆགས་འབར་བ་དེ་དག་བྱུག་པར་བགྱི། །ན་བཟའ་དང་རྒྱན་འབུལ་བ་ནི། དེེ་ནས་དེ་ལ་ཁ་དོག་ལེགས་བསྒྱུར་བའི། །ན་བཟའ་ཤིན་ཏུ་དྲི་ཞིམ་དམ་པ་འབུལ། །གོས་བཟང་སྲབ་ལ་འཇམ་པ་སྣ་ཚོགས་དང༌། །
602

আ
།རྒྱན་མཆོག་བརྒྱ་ཕྲག་དེ་དང་དེ་དག་གིས། །འཕགས་པ་ཀུན་ཏུ་བཟང་དང་འཇམ་དབྱངས་དང་། །འཇིག་རྟེན་དབང་ཕྱུག་སོགས་ལའང་བརྒྱན་པར་བགྱི། །བཞུགས་སུ་གསོལ་བ་ནི། བདག་དང་འགྲོ་ལ་ཐུགས་བརྩེའི་
ཕྱིར༑ །ཉིད་ཀྱི་རྫུ་འཕྲུལ་མཐུ་ཡིས་ནི། །ཇི་སྲིད་མཆོད་པ་བདག་བགྱིད་ན། །དེ་སྲིད་བཅོམ་ལྡན་བཞུགས་སུ་གསོལ། །ཞེས་བརྗོད་པས་ཚོགས་ཀྱི་ཞིང་དུ་དགྱེས་བཞིན་པས་བརྟན་པར་བཞུགས་པར་བསམ། དེ་ནས་གཞུང་རྩ་བར་ཐོག་མར་མཆོད་པ་
དང་༑ དེའི་རྗེས་སུ་ཡན་ལག་བདུན་པ་བྱ་བར་གསུངས་ནའང་། འདིར་ཡན་ལག་བདུན་གྱི་ཁོངས་སུ་མཆོད་པ་བསྡུས་ཏེ་བྱ་བའི་ཚུལ་ལ། ཐོག་མར་དངོས་སུ་ཕྱག་འཚལ་བ་དང་བཅས་ཏེ། ཇི་སྙེད་སུ་བདག་ཕྱོགས་བཅུའི་སོགས་ནས། བདག་གིས་
བསྟོད་ཅེས་པའི་བར་བཟང་སྤྱོད་ནས་འབྱུང་བ་ལྟར་དང་། སྤྲོ་ན་ཁྲོ་ཕུ་ལོ་ཙཱ་བ་ཆེན་པོ་སོགས་བླ་མ་གོང་མ་རྣམས་ཀྱིིས་མཛད་པའི་བྱམས་པའི་བསྟོད་པ་རྒྱས་པར་བྱ། བསྡུ་ན། བྱམས་ཆེན་མེ་ཡིས་ཞེ་སྡང་བུད་ཤིང་བསྲེགས། །ཡེ་ཤེས་འོད་ཀྱིས་མ་ཿ
རིག་མུན་པ་སེལ། །ཆོས་ཀྱི་རྒྱལ་ཚབ་འགྲོ་བའི་མགོན་གྱུར་པའི། །དགའ་ལྡན་བཞུགས་པ་དེ་ལ་ཕྱག་འཚལ་ལོ། །ཞེས་མང་དུ་བརྗོད་ཅིང་ཕྱག་བྱ། མཆོད་པ་ལ་གཞུང་ལས། ཐུན་མོང་གི་ལོངས་སྤྱོད་ཅི་འབྱོར་པ་དབུལ་བ་དང་། ཐུན་མོང་མ་ཡིན་
པ་རང་གི་ལུས་དབུལ་བ་དང་། ཁྱད་པར་གྱི་མཆོད་པ་དགེ་བའི་རྩ་བ་དབུལ་བའོ། །ཞེས་གསུམ་དུ་གསུངས་པའི་དང་པོ་ནི། བྱམས་པའི་སྣང་བརྙན་ལ་ན་བཟའ་སོགས་ཅི་འབྱོར་པ་དབུལ། སྤོས་དང་མར་མེ་སོགས་སྦར་ལ། དངོས་སུ་བཤམས་པའི་
ய

སྒྲུབ་ཐབས་ཀུན་བཏུས་
མཆོད་པ་རྒྱུར་བྱས་པ་ལས་བྱུང་བའི་ཡིད་ཀྱི་སྤྲུལ་པའི་མཆོད་སྤྲིན་རབ་འབྱམས་མཁའ་ཁྱབ་ཏུ་སྤྲོས་ཏེ། མེ་ཏོག་དམ་པ་སོགས་ནས། ཕྱག་འཚལ་མཆོད་པར་བགྱི། །ཞེས་དང་མེ་ཏོག་འཐོར། མཆོད་པའི་སྤྲིན་གྱི་གཟུངས་བཟླ། རོལ་མོ་
བྱ༑ གཉིས་པ་ནི། རྒྱལ་དང་དེ་སྲས་རྣམས་ལ་བདག་གིས་ནི། །བདག་གི་ལུས་ཀུན་གཏན་དུ་དབུལ་བར་བགྱི། །སེམས་དཔའ་མཆོག་རྣམས་བདག་ནི་ཡོངས་བཞེས་ཤིག །གུས་པས་ཁྱེད་ཀྱི་འབངས་སུ་མཆི་བར་བགྱི། །ཞེས་བརྗོད་པས་ལུས་
དབུལ༑ གསུམ་པ་ནི། བདག་གིས་དུས་གསུམ་བསགས་པའི་དགེ་བ་ཀུན། །ནམ་མཁའི་མཐར་ཐུག་སེམས་ཅན་དོན་གྱི་ཕྱིར། །ཐུགས་རྗེའི་མངའ་བདག་མཆོག་ལ་འབུལ་ལགས་ན། །འགྲོ་ཀུན་བྱང་ཆུབ་མྱུར་དུ་ཐོབ་མཛད་གསོལ། །ཞེས་དགེ་བའི་
རྩ་བ་དབུལ། ཞར་བྱུང་དེ་ཐམས་ཅད་དང་རྗེས་སུ་འབྲེལ་བར་མཎྜལ་འབུལ་བ་ནི། མཎྜལ་སོ་བདུན་མ་དང་། ཉེར་གསུམ་མ་སོགས་སྤྱི་ལྟར་ལ། མ་ཚང་བ་མེད་པ་འདི་ཉིད། དཔལ་རྒྱལ་བ་བྱམས་པ་མགོན་པོ་འཁོར་སངས་རྒྱས་དང་བྱང་ཆུབ་
སེམས་དཔའ་ཉན་ཐོས་དགྲ་བཅོམ་པའི་ཚོགས་དང་བཅས་པ་རྣམས་ལ་དབུལ་བར་བགྱིའོ། །ཐུགས་རྗེས་འགྲོ་བའི་དོན་དུ་བཞེས་སུ་གསོལ། བཞེས་ནས་བདག་དང་མཐའ་ཡས་པའི་སེམས་ཅན་ཐམས་ཅད་དགའ་ལྡན་ཆོས་ཀྱི་འདུན་སར་དབུགས་དབྱུང་
སྟེ༑ མྱུར་དུ་བྱང་ཆུབ་ཆེན་པོར་ལུང་བསྟན་ཐོབ་པར་བྱིན་གྱིས་བརླབ་ཏུ་གསོལ། ཞེས་དང་། བདག་གཞན་ལུས་ངག་ཡིད་གསུམ་ལོངས་སྤྱོད་དུས་གསུམ་དགེ་ཚོགས་བཅས། །རིན་ཆེན་མཎྜལ་བཟང་པོ་ཀུན་བཟང་མཆོད་པའི་ཚོགས་བཅས་པ། །བློ་
604

M
།ཡིས་བླངས་ཏེ་མ་ཕམ་མགོན་པོ་འཁོར་དང་བཅས་ལ་དབུལ། །ཐུགས་རྗེའི་དབང་གིས་བཞེས་ནས་བདག་ལ་བྱིན་གྱིས་བརླབ་ཏུ་གསོལ། །ཞེས་བརྗོད། དེ་ནས་སྡིག་པ་བཤགས་པ་ལ་སོགས་པའི་ཡན་ལག་ལྷག་མ་རྣམས་
ནི༑ འདོད་ཆགས་ཞེ་སྡང་སོགས་ནས། ཕྱིར་བསྔོའོ། །ཞེས་པའི་བར་བཟང་སྤྱོད་ལྟར་བྱའོ། །དེ་ལྟར་སྨོན་ལམ་འགྲུབ་པའི་རྒྱུ་བསག་སྦྱང་སྤེལ་གསུམ་གྱི་གནས་བསྡུས་པ་ཡན་ལག་བདུན་པ་གྲངས་མང་དུ་བྱ། གཟུངས་བཟླ་བར་སྤྲོ་ན། ན་མོ་རཏྣ་
ཏྲ་ཡཱ་ཡ། ན་མོ་བྷ་ག་ཝ་ཏེ། ཤཱཀྱ་མུ་ན་ཡེ། ཏ་ཐཱ་ག་ཏཱ་ཡེ། ཨརྷ་ཏེ་སམྱཀྶཾ་བུདྡྷ་ཡ། ཏདྱ་ཐཱ། ཨོཾ་ཨ་ཛི་ཏེ་ཨ་ཛི་ཏེ། ཨ་པ་རཱ་ཛི་ཏེ། ཨ་ཛི་ཏཾ་ཛ་ཡ། ཧ་ར་ཧ་ར། མཻ་ཏྲི་ཨ་ཝ་ལོ་ཀི་ཏེ། ཀ་ར་ཀ་ར། མ་ཧཱ་ས་མ་ཡ་སིདྡྷི། བྷ་ར་བྷ་ར། མ་ཧཱ
བོ་ངྷི་མཎྜོ་བི